CELEX: 32019R1926
Language: sk
Date: 2019-11-14 00:00:00
Title: Nariadenie Rady (EÚ) 2019/1926 zo 14. novembra 2019 o rozdelení rybolovných možností na základe Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou

20.11.2019   
               
               
                  SK
               
               
                  Úradný vestník Európskej únie
               
               
                  L 299/43
               
            
         NARIADENIE RADY (EÚ) 2019/1926
         zo 14. novembra 2019
         o rozdelení rybolovných možností na základe Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Rada 2. marca 2015 prijala rozhodnutie (EÚ) 2015/384 (1) o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou (ďalej len „dohoda“) (2). Dohoda nadobudla platnosť 20. novembra 2014 a je stále v platnosti.
                  
               
                     (2)
                  
                  
                     Platnosť protokolu, ktorým sa vykonáva dohoda, ktorá je stále v platnosti, uplynie 19. novembra 2019.
                  
               
                     (3)
                  
                  
                     V súlade s rozhodnutím Rady (EÚ) 2019/1925  (3) bol nový protokol, ktorým sa vykonáva dohoda (ďalej len „protokol“), podpísaný 18. novembra 2019.
                  
               
                     (4)
                  
                  
                     Rybolovné možnosti stanovené v protokole by sa mali rozdeliť medzi členské štáty na celé obdobie jeho uplatňovania.
                  
               
                     (5)
                  
                  
                     Protokol sa bude predbežne vykonávať od dátumu jeho podpisu v záujme urýchleného začiatku rybolovných činností plavidiel Únie. Preto by sa toto nariadenie malo uplatňovať od uvedeného dátumu,
                  
               PRIJALA TOTO NARIADENIE:
         
            Článok 1
            Rybolovné možnosti stanovené na základe protokolu sa medzi členské štáty rozdeľujú takto:
            
                        a)
                     
                     
                        mraziarenské plavidlá na lov tuniakov vakovou sieťou:
                        
                                    Španielsko:
                                 
                                 
                                    16 plavidiel,
                                 
                              
                                    Francúzsko:
                                 
                                 
                                    12 plavidiel;
                                 
                              
                  
                        b)
                     
                     
                        lode s návnadou:
                        
                                    Španielsko:
                                 
                                 
                                    8 plavidiel,
                                 
                              
                                    Francúzsko:
                                 
                                 
                                    2 plavidlá;
                                 
                              
                  
                        c)
                     
                     
                        plavidlá na lov lovnou šnúrou:
                        
                                    Španielsko:
                                 
                                 
                                    3 plavidlá,
                                 
                              
                                    Francúzsko:
                                 
                                 
                                    2 plavidlá;
                                 
                              
                  
                        d)
                     
                     
                        plavidlá na lov vlečnou sieťou:
                        
                                    Španielsko:
                                 
                                 
                                    2 plavidlá.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            Uplatňuje sa od dátumu začatia predbežného vykonávania protokolu.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. novembra 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Rozhodnutie Rady (EÚ) 2015/384 z 2. marca 2015 o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou a jej vykonávacieho protokolu v mene Európskej únie (Ú. v. EÚ L 65, 10.3.2015, s. 1).
         
            (2)  Dohoda o partnerstve v oblasti udržateľného rybolovu medzi Európskou úniou a Senegalskou republikou (Ú. v. EÚ L 304, 23.10.2014, s. 3).
         
            (3)  Rozhodnutie Rady (EÚ) 2019/1925 zo 14. novembra 2019 o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou (pozri stranu 11 tohto úradného vestníka).